***O Mecanismo*** é unha serie de televisión brasileira sobre política. A seria foi creada José Padilha e Elena Soárez, dirixida por José Padilha, Felipe Prado, Marcos Prado e conta cos guións de Elena Soárez. A serie está libremente inspirada nas investigacións da Operación Lava Jato e foi lanzada por Netflix o 23 de marzo de 2018.

Sinopse
-------

Marco Ruffo (Selton Mello), é un Policía Federal obsesionado polo caso que está a investigar. Cando menos espera, el e a súa compañeira, Verena Cardoni (Carol Abras), atópanse inmersos nunha das maiores investigacións de desvío e lavado de diñeiro da historia de Brasil. A proporción do caso é tan grande que o rumbo das investigacións cambia completamente a vida de todos os involucrados.

Elenco
------

### Principal

* Selton Mello como Marco Ruffo
* Carol Abras como Verena Cardoni
* Enrique Díaz como Roberto Ibrahim
* Antonio Saboia como Dimas Donatelli
* Le Taylor como Claudio Amadeu
* Otto Jr. como Xuíz Paulo Rigo
* Leonardo Medeiros como João Pedro Rangel ("Pepê")
* Osvaldo Mil como Luís Carlos Guilhome
* Jonathan Haagensen como Vander
* Giulio Lopes como Roberval Bruno
* Susana Ribeiro como Regina Ruffo
* Michel Bercovicht como Senador Lúcio Lemes
* Javier Enciso

Produción
---------

En abril de 2016, Netflix anunciou que faría unha serie orixinal, aínda sen título, que retrataría as investigacións da Operación Lava Jato. A serie foi producida por José Padilha, Marcos Prado e pola produtora Zazen Producións, contando co traballo de escritura de Elena Soarez e Sofia Maldonado. A serie foi dirixida por José Padilha, Felipe Prado, Marcos Prado e Daniel Rezende.

*O Mecanismo* iniciou a súa produción en maio de 2017. As localizacións escollidas incluíron as cidades de São Paulo, Río de Janeiro, Curitiba e Brasília.

Lanzamento
----------

A primeira tempada da serie foi lanzada en 23 de marzo de 2018 e contou con 8 episodios.

O primeiro tráiler da serie foi lanzado o 19 de xaneiro de 2018. Un segundo tráiler foi lanzado o 28 de febreiro de 2018.

Para promocionar a serie, Netflix instalou un cartel cun medidor de corrupción en Brasília nomeado "corruptómetro", onde era mostrado un medidor que mediría a cantidade de diñeiro desviado cada minuto. Noutra acción, Netflix instalou no Aeroporto de Brasília e no Aeroporto de Congonhas en São Paulo, a chamada "tenda da corrupción", onde eran presentados produtos ficticios, como roupa interior para contrabandear, unha gravadora de vídeo e o libro "Delación compensada para laicos" entre outras.

Recepción
---------

A web Rotten Tomatoes rexistrou unha clasificación do 80% cunha nota media de 7.4/10 con base en 5 avaliacións.

Cassio Starling, nunha crítica para *Folha de Sao Paulo*, dixo que "Como quedou claro na dúas 'Tropa de Elite', ademais do éxito de despacho de billetes, Padilha procura provocar respostas sociais, facer o público reaccionar á anestesia e aos *slogans* automáticos. A enorme atención concentrada en Lava Jato, nos efectos das investigacións sobre o presente e o futuro inmediato do país, non podería escapar ao oportunismo de Padilha. Por iso, 'O *Mecanismo'* desenvolve, case insidiosamente, outra trama, que xustifica, finalmente, o título. Ao introducir esa cuestión fundamental Padilha alcanza unha dimensión, de feito, máis política e menos policialesca, máis cotiá e menos excepcional".

Fábio de Souza Gomes, de *Omelete*, escribiu que a serie presenta unha ficción tediosa e tramas paralelas innecesarias, pero con actuacións destacadas. Comentou tamén que "a pesar de parecer un pouco forzado no inicio, Mello mellora moito ao longo da serie e consegue conducir ben a historia polas sombras, mentres Abras crea unha detective complexa e forte que busca atopar a corrupción que esconde o país". Completou dicindo que "O Mecanismo podería ser moito mellor do que realmente foi".Ritter Fan, do *Plan Crítico*, escribiu que "os guións dos episodios, todos escritos por Elena Soarez, son máis que didácticos, con repeticións infinitas que golpean na mesma tecla monocorde practicamente todo o capítulo como a de 'combater o cancro non deixa ninguén incólume' e cousas así. No campo das actuacións, Selton Mello unha vez máis mostra que é un dos mellores actores brasileiros da súa xeración, aínda considerando a súa irritante incapacidade de falar para fóra, marca rexistrada súa". Eloxiou a Enrique Díaz, dicindo que a actuación "inmediatamente fai lembrar a de Robert Knepper como T-Bag, en *Prison Break*, ou sexa, un bandido zafado moldeado para que o odiemos, pero á vez que o amemos". E finalizou dicindo que "o Mecanismo é unha serie con potencial, pero que non é plenamente realizado".

Inspiracións reais
------------------

Aínda que a serie inclúe un aviso informando de que está inspirada libremente en eventos reais e que as personaxes, situacións e outros elementos foron cambiados con fins dramáticos, algúns personaxes e elementos teñen unha clara correspondencia á real Operación Lava Jato.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 
* **Persoas**

| Na serie | Inspiración real |
| --- | --- |
| Marco Ruffo | Gerson Machado |
| Verena Cardoni | Erika Marena |
| Paulo Rigo | Sérgio Moro |
| Roberto Ibrahim | Alberto Youssef |
| João Pedro Rangel (Pepê) | Paulo Roberto Costa |
| Wilma Kitano | Nelma Kodama |
| Ricardo Bretch | Marcelo Odebrecht |
| Mario Garcez Brito | Márcio Thomaz Bastos |
| Marcelo Rocha | Ricardo Pessoa |
| Cláudio Amadeu | Carlos Lima |
| Dimas Donatelli | Deltan Dallagnol |
| João Higino | Lula da Silva |
| Janete Ruscov | Dilma Rousseff |
| Samuel Thames | Michel Temer |
| Lúcio Lemes | Aécio Neves |
| Tom Carvalho | Léo Pinheiro |
| Maria Tereza | Maria Lúcia Tavares |
| *Procurador Xeral da República*  (sen nome citado na serie) | Rodrigo Janot |
| *Axente China* | Newton Ishii |
| Tony | João Santana |
| Andreia | Mônica Moura |

 | 
* **Empresas, entidades e outros**

| Na serie | Inspiración real |
| --- | --- |
| PetroBrasil | Petrobras |
| Empresas OSA | Grupo OAS |
| Empresas Miller&Bretch | Grupo Odebrecht |
| TR Distribuidora | BR Distribuidora |
| Bueno Engenharia | Galvão Engenharia |
| Banco Brasileiro | Banco do Brasil |
| Banco do Estado | Banco Banestado |
| PO (Partido Operário) | Partido dos Traballadores (Brasil) |
| Policía Federativa | Policía Federal de Brasil |
| Interpolice | Interpol |
| Procuradoria Geral Republicana | Ministerio Público de Brasil |
| Presídio Estadual de Jaraguara | Complejo Penitenciario de Piraquara II |
| Revista Leia | Revista Veja |
| Posto da Antena | Posto da Torre |

 |

Críticas
A serie foi clasificada polla expresidenta Dilma Rousseff coma propaganda política.  Esta crítica foi contestada polo creador da serie, que a tachou de iletrada.

1. 1 2  "Série sobre Lava Jato dirigida por José Padilha é anunciada pela Netflix". *Pop & Arte* (en portugués). 15 de abril de 2016. Consultado o 5 de abril de 2018.
2. 1 2  "Netflix: Com Selton Mello, série sobre Lava Jato lança trailer". *Folha Jovem* (en portugués). Consultado o 5 de abril de 2018.
3. 1 2  "Começam as filmagens de 'O mecanismo', série com Selton Mello sobre a Lava Jato". *G1* (en portugués). Consultado o 5 de abril de 2018.
4. 1 2  "'O mecanismo', série da Netflix sobre Operação Lava Jato, tem 1º trailer divulgado". *G1* (en portugués). Consultado o 5 de abril de 2018.
5. ↑  "O Mecanismo | Netflix Instala 'corruptômetro' em Brasília para promover série - Bastidores". *Bastidores* (en portugués). 12 de marzo de 2018. Consultado o 5 de abril de 2018.
6. ↑  "Netflix lança "Loja da Corrupção" em aeroportos para promover série "O Mecanismo" sobre a Lava Jato". *epocanegocios.globo.com* (en portugués). Consultado o 5 de abril de 2018.
7. ↑  "The Mechanism: Season 1 - Rotten Tomatoes".
8. ↑  Starling, Cassio (24 de marzo de 2018). "Trama paralela a conflito policial torna 'O Mecanismo' uma série política". *Folha de Sao Paulo* (en portugués). Consultado o 5 de abril de 2018.
9. ↑  "O Mecanismo | Crítica | Omelete". Consultado o 5 de abril de 2018.
10. ↑  Fan, Ritter (25 de marzo de 2018). "Crítica | O Mecanismo – 1ª Temporada". *Plano Crítico* (en portugués). Consultado o 5 de abril de 2018.
11. ↑  "Quem é quem em 'O mecanismo', série da Netflix inspirada na Operação 'Lava Jato'". *O Globo* (en portugués). 14 de marzo de 2018. Consultado o 5 de abril de 2018.
12. ↑  "O Mecanismo: mapeamos todas as referências que você não percebeu". *Superinteressante* (en portugués). Consultado o 5 de abril de 2018.
13. ↑  "'Netflix não está sabendo onde se meteu', diz Dilma sobre 'O Mecanismo'". *Folha de S.Paulo* (en portugués). 26 de marzo de 2018. Consultado o 5 de abril de 2018.
14. ↑  Umpieres, Rodrigo Tolotti. "Dilma critica série "O Mecanismo" e Padilha responde: "se soubesse ler, não estaríamos com esse problema"" (en portugués). p. www.infomoney.com.br. Consultado o 5 de abril de 2018.



 |